તમારું વ્યક્તિત્વ ખુબજ લાગણીશીલ છે જે મારા જીવનસાથીના સ્વપ્નચીત્રોમાં મેં યુવાનીનાં શરૂઆતના વર્ષોમાં જોયેલા . આજે એ દિવસો યાદ કરતા એવું લાગે છે કે ભગવાન જરૂર ઉપરથી બધું જોતો હશે કે મને તમે જીવનસાથી રૂપે મળ્યા . દરેકની જીંદગીમાં જેવી યુવાની આવે એટલે પોતાના જીવનસાથી માટેની કલ્પનાઓ સ્વપ્નોના રૂપે ખીલવા માંડે છે જે મેં પણ જોયેલી . પરંતુ ક્યારેય એવું નોતું વિચાર્યું કે એ સપના એટલી હદે પણ સાચા થતા હશે કે જીંદગીમાં એક એવો સમય પણ આવશે કે જ્યારે સપનું હકીકતમાં બદલાશે અને સામે ચાલી ને કહેશે કે હું આવી ગયું કાયમી તમારી જીંદગીમાં . આજ અનુભવ જયારે તમે મારી જીંદગીમાં કંકુ પગલા કર્યાં ત્યારે મને થયેલો.જીવનસાથીની આમતો વ્યખ્યા રચાવી અઘરી છે એટલે એટલું કહી શકુકે જીવનસાથી જમરા જેવો મળે તોજ જીવન જીવવાની અને એની દરેક ખુશીઓ માણવાની મઝા આવે .રહી વાત તમારા સ્વભાવની કે જેના વિષે તમે મને હમેશા પુછાતા હોવ છો તો આજે એનો જવાબ આપું કે તમે જેવા છો એવાજ મેં પસંદ કર્યાં છે . દરેક વ્યક્તિ માં સારા અને નરસા ગુણો હોય જ છે કારણ કે એને જ તો માણસ કહેવાય. તમે જો મને મારા સારા અને નરસા દરેક ગુણો સાથે અપનાવી શકો છો તો તમને મારા જવાબમાં એટલુજ કહીશ કે સારા છો તો પણ મારા છો અને નરસા છો તો પણ મારા જ છો. મત ભેદ અને મન ભેદ વચ્ચે જેટલો તફાવત છે એટલોજ તફાવત પતિ-પત્ની હોવામાં અને જીવનસાથી હોવામાં માં છે . તમે મારા જીવનસાથી છો અને અપને પતિ-પત્ની પછી હોઈશું કારણકે આપણા વચ્ચે મત ભેદ હોઈ સકે પણ ક્યારેય મન ભેદ તો નથી. એક વાત ખાસ કહી દઉં કે તમે પ્રેમ જતાવો છો વધારે અને કરો છો એના કરતાય વધારે પણ હું પ્રેમ કરું તો છું અગણિત પણ જતાવાની મારી રીત અલગ છે.